Publication: Magyar Közlöny
Issue: MK-2002-1 (Year: 2002, Number: 1)
Era: 1990-2004
Section: az 1/2002. (I. 7.) FVM—GM—KöViM együttes rendelethez
Paragraph Index: 1438

az 1/2002. (I. 7.) FVM—GM—KöViM együttes rendelethez [2. számú melléklet az 51/2000. (VIII. 9.) FVM—GM—KöViM együttes rendelethez] Az építési napló I. Az építési napló vezetésének szabályai Az építési napló címoldalból, nyilvántartási részbõl és folyamatosan számozott naplórészbõl áll. Az építési naplóba a bejegyzéseket úgy kell megtenni, hogy azon késõbb észrevehetetlenül ne lehessen változtatni vagy a bejegyzést eltávolítani. Az építési naplót az építõipari munkaterület kivitelezési tevékenységre történõ átadásának napján kell megnyitni. A nyilvántartási részt ekkor kell kitölteni. A még nem ismert adatokat azok tudomásra jutásakor kell pótolni. A naplórészt naponta, naprakész állapotban kell vezetni. A napló vezetéséért a felelõs mûszaki vezetõ felel. A naplórész „napi jelentés” rovatának adatait akkor is minden nap ki kell tölteni, ha az építési munkahelyen bejegyzést igénylõ esemény nem történt. Az egyéb bejegyzéseket az esemény bekövetkezése napján kell megtenni. A naplórész minden oldalán fel kell tüntetni az építmény megnevezését vagy azonosítószámát. Ha egy építmény építõipari kivitelezése során több egymást követõ építési napló megnyitására van szükség, illetve az építési napló betelt, a naplókat folytatólagosan kell sorszámozni, és minden naplóoldalon a sorszámozás elõtt a kötet sorszámát is fel kell tüntetni. A munkálatok szüneteltetése (pl. mûemléki feltárás, útelzárás, vágányzár engedélyezése vagy elrendelése) esetén a naplórészben fel kell tüntetni a szüneteltetés idõpontját, az érte felelõs személy vagy szerv nevét és a feloldás idõpontját. A naplórészt hézag és margó kihagyása nélkül úgy kell vezetni, hogy utólagos bejegyzésnek ne legyen helye. Az ábrák mellett üresen maradt részeket át kell húzni. A bejegyzéseket az aláírás után naponta vízszintes vonallal le kell zárni. Ha az építési naplót több építményrõl egyesítve vezetik, a bejegyzéseket építményenként el kell különíteni. II. Az építési napló mintája — Az építési napló címoldala: ÉPÍTÉSI NAPLÓ — Az építési napló címlapjának belsõ oldala, szükség esetén a naplórész 1. oldalán folytatva: Nyilvántartási rész

Source: https://magyarkozlony.hu/hivatalos-lapok/ed0f8209eb4c97f5349cf15d6d1919608331d4a9/dokumentumok/c42fa5bc19d6cbc16b6642e06e4491db4f1f424b/letoltes